เห็นว่าร้านนี้เก่าแก่มาก ตั้งแต่ปี 1893  ร้านอยู่ตรงหัวมุมของ Market Square ฝั่งที่ไม่ติดถนน อยู่บนชั้น 2 ของโรงแรม ไม่เปิดช่วงบ่าย ผมไปกินตอนช่วงเย็นๆ คนไม่เยอะ บรรยากาศร้านดูเป็นบรรยากาศโรงแรมๆ หน่อย (มองเป็นข้อเสียก็ได้ เพราะไม่ได้ชมบรรยากาศเมืองระหว่างกิน) พนักงานจะแต่งตัวแบบ traditional (เข้าใจว่าอย่างงั้น) อธิบายชุดไม่ถูกแฮะ ไม่ได้ถ่ายรูปมาให้ดูด้วย -_-"

[ เมนูที่สั่ง ]
น่าจะทุกร้านอาหารใน Hallstatt ก็จะมีปลาที่จับได้ใน lake ให้สั่งได้ มื้อนี้สั่งแต่ปลาเทราท์ครับ

- เปิดมื้อมาด้วยขนมปัง พร้อม Spread สูตรพิเศษของร้านนี้ ใส่มาในถ้วยแบ่ง 2 ช่อง (ดูรูปประกอบนะครับ) ทั้งสองฝั่งใส่ sour cream เป็น base   ช่องฝั่งขวา เป็นสูตรของทางเมืองฝั่ง West ของ Austria ชื่อเมือง Tirol ทีแรกคิดว่ามีเนื้อปลาผสมอยู่ แต่จริงไม่มีครับ  spread ฝั่งขวานี่อร่อยโคตรๆ ชอบมากครับ ถึงกับสั่งขนมปังมากินเพิ่มเลย .... ส่วนช่องฝั่งซ้ายเป็นการปรุงอีกแบบ ใส่ pepper เยอะกว่า แต่ชอบน้อยกว่า

- Grilled Trout ปลาที่มาประเทศแถวนี้แล้ว เราควรจะต้องสั่งกิน (ไม่รู้เพราอะไร) ขนาดปลาแล้วแต่วัน วันที่ไปได้ปลาตัวละ 300g (€15.30) ราคาติด €0.51 ต่อ 10g  เสิร์ฟมาพร้อมกับมันฝรั่งแล้วก็ melted butter ให้มาตักราดบนปลา เพื่มรสชาติปลาได้ดีครับ ปลาก้างเยอะเหมือนกันแต่เลาะออกง่าย   มื้อนี้จัดปลาไปคนละตัว อิ่มสุดๆ

- สั่งเบียร์ Hirter มาลอง เป็นเบียร์ local ของเมือง hallstatt   แต่ผมไม่ได้กินเบียร์ประจำ บอกไม่ได้ว่าเวิร์คแค่ไหน ฮ่าๆ

- ของหวานสั่ง Kaiserschmarren เป็นอันที่พนักงานบอกว่าเป็นของชอบของเค้า เป็นแพนเค้กที่ร้านจะหั่นมาขนาดซัก 2x3cm กินคู่กับ cranberries ลงตัวอร่อยมาก มาที่ใหญ่มาก งงว่าถ้าไม่แชร์จะกินหมดได้ไง ได้รสชาติไข่ค่อนข้างเยอะ ชอบครับเมนูนี้

- Apfel Strudel (Apple Strudel) หนึ่งในของหวานของเมืองนี้ แต่มื้อนี้ผมชอบ pancake มากกว่า


[ การบริการ ]
การบริการต้องบอกว่าเยี่ยมมากครับ  ผมมีถามถึง spread ว่าทำจากอะไร เค้าก็ตอบมาเบื้องต้นแล้ว แต่ก็มีเดินไปถามในครัวมาให้อีก ระหว่างนั่งกินก็คอยสอดส่องและเข้ามาถามว่าเราต้องการอะไรเพิ่มเติมตลอด


[ สรุป ]
มื้อนี้จบที่ 70.70 euro สำหรับ 3 คน  ราคาสูงเชียว ฮ่าๆ แต่ก็ถูกใจครับ  ข้อเสียอย่างนึงของร้านนี้คือ ไม่ได้บรรยากาศเมือง Hallstatt ระหว่างนั่งกิน แต่อาหารอร่อยและการบริการถูกใจมาก ก็ต้องยอมให้ 4.5 ดาวครับ :)

ปล. ห้องน้ำสะอาดมาก
ปล.2 เมนูมีหน้าเมนูเฉพาะสำหรับเด็กและคนแก่ (grandmother, grandfather) ไว้ให้ด้วย แปลกดีไม่ค่อยเห็นที่ไหนมี